REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

07 Broj: 06-2/360-14

3. novembar 2014. godine

B e o g r a d

**Z A P I S N I K**

**21. SEDNICE ODBORA ZA PRAVOSUĐE, DRŽAVNU UPRAVU I LOKALNU SAMOUPRAVU, ODRŽANE 3. NOVEMBRA 2014. GODINE**

 Sednica je počela u 9,00 časova.

 Sednici je predsedavao Petar Petrović, predsednik Odbora.

Sednici su prisustvovali članovi Odbora: Tanja Tomašević Damnjanović, Biljana Ilić Stošić, Meho Omerović, Laslo Varga, Mirjana Andrić, Živan Đurišić, Dragan Paunović, Neđo Jovanović i Velinka Tošić.

Sednici nisu prisustvovali članovi Odbora: Biljana Savović, Olgica Batić, Balša Božović, Jovan Marković, Vladimir Đukanović, Aleksandar Martinović i Miletić Mihajlović, niti njihovi zamenici.

Sednici su, kao poverenici predlagača zakona, prisustvovali Nela Kuburović, pomoćnik munistra, Jovan Ćosić, šef odseka, i Zlatko Petrović, viši savetnik u Ministarstvu pravde.

Na predlog predsednika utvrđen je sledeći

D n e v n i r e d :

1. Razmatranje Predloga zakona o izmenama i dopunama Zakona o javnom beležništvu, koji je podnela Vlada (broj 011-3908/14, od 31. oktobra 2014. godine), u načelu;
2. Razmatranje Predloga zakona o izmenama i dopunama Zakona o prometu nepokretnosti, koji je podnela Vlada (broj 464-3910/14, od 31. oktobra 2014. godine), u načelu;
3. Razno.

Pre prelaska na rad po utvrđenom dnevnom redu usvojen je, bez primedaba, zapisnik sa 20. sednice Odbora.

**Prva tačka dnevnog reda: Razmatranje Predloga zakona o** **izmenama i dopunama Zakona** **javnom beležništvu, u načelu**

Nela Kuburović je, kao poverenik predlagača zakona, ukratko upoznala članove Odbora sa razlozima za donošenje ovog zakona.

 Neđo Jovanović je, u načelnoj raspravi, najpre istakao da razlozi za predložene izmene zakona koje se odnose na ekluzivitet javnog beležnika u pravnim poslovima prometa nepokretnosti nisu zahtevi advokature, već poštovanje zakonitosti i ostvarivanje najvećeg stepena pravnog interesa građana. Ukazao je, pritom, da bi trebalo precizirati predložena rešenja kako bi se napravila jasna distinkcija između pravnih instituta legalizacije (overavanje) i solemnizacije (potvrđivanje) udovora kojima se raspolaže nepokretnostima, zbog čega će podneti odgovarajući amandman.

Na osnovu člana 156. stav 3. Poslovnika Narodne skupštine, Odbor za pravosuđe, državnu upravu i lokalnu samoupravu odlučio je da podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama i dopunama Zakona o javnom beležništvu u načelu

Za izvestioca Odbora na sednici Narodne skupštine Petar Petrović, predsednik Odbora.

**Druga tačka dnevnog reda: Razmatranje Predloga zakona o** **izmenama i dopunama Zakona o prometu nepokretnosti,** **u načelu**

Na osnovu člana 156. stav 3. Poslovnika Narodne skupštine, Odbor za pravosuđe, državnu upravu i lokalnu samoupravu odlučio je da podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama i dopunama Zakona o prometu nepokretnosti u načelu.

Za izvestioca Odbora na sednici Narodne skupštine Petar Petrović, predsednik Odbora.

**Treća tačka dnevnog reda: Razno**

U okviru ove tačke nije bilo predloga, ni pitanja.

Sednica je završena u 9,30 časova.

Sednica je tonski snimana.

SEKRETAR PREDSEDNIK

Ljiljana Miletić Živković Petar Petrović